Jinnah forskningsstasjon

Jinnah er en pakistansk forskningsstasjon i Antarktis, beliggende på Prinsesse Ragnhild Kyst i Dronning Maud Land. Stasjonen ble etablert som en sommerstasjon 25. januar 1991 under Pakistans første antarktisekspedisjon, da det ble gjennomført studier innen oseanografi, biologi, geofysikk og glasiologi.  Det ble også satt opp en automatisk værstasjon i nærheten som sender værdata til Pakistan via satellitt. Jinnah består av tre laboratorier i prefabrikkerte bygninger og tre prefabrikkerte iglooer med innkvarteringsplass til ni personer i hver.Naim, S.T.K. 50 years of science and technology in Pakistan 

Stasjonen ble også benyttet under Pakistans andre antarktisekspedisjon i 1992–93, da det også ble oppført en feltstasjon, Jinnah II, ved  og en  automatisk værstasjon, Iqbal-observatoriet, 125 kilometer sør for Jinnah i Sør-Rondane ved .

Stasjonen opereres av en polarforskningsenhet (Polar Research Cell) ledet av National Institute of Oceanography i Karachi på oppdrag fra Pakistan Antarctic Programme.Antarctic Research    National Institute of Oceanography

Stasjonen er oppkalt etter grunnleggeren av den pakistanske staten, Muhammad Ali Jinnah.

 Referanser 

Kategori:Forskningsstasjoner i Antarktis
Kategori:Pakistan
Kategori:Dronning Maud Land
Kategori:Artikler i Antarktis-prosjektet
Kategori:Etableringer i 1991